Diari Oficial de la Generalitat Valenciana


Sumari del DOGV 4246, del 10-05-2002 (2002/4864)

DECRET 70/2002, de 7 de maig, del Govern Valencià, pel qual se cedeix l'ús gratuït, per termini de 25 anys, a l'Ajuntament d'Altura, de l'immoble situat en el paratge del santuari de la Cova Santa, del dit terme municipal, carretera CV-245, pk 27,543 marge esquerre, on s'ubica una caseta de peó caminer, per a ser rehabilitat i destinat a alberg i per a ús del Patronat del Santuari de la Cova Santa.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4246

Data del DOGV
:   10-05-2002

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2002/4864


Data del document
:   07-05-2002

Organisme emissor
:   Conselleria d'Economia, Hisenda i Ocupació

Tipus de document
:   Decret

Descriptors 

:   * Altura
    * propietat immobiliària
    * cultura regional

DECRET 70/2002, de 7 de maig, del Govern Valencià, pel qual se cedeix l'ús gratuït, per termini de 25 anys, a l'Ajuntament d'Altura, de l'immoble situat en el paratge del santuari de la Cova Santa, del dit terme municipal, carretera CV-245, pk 27,543 marge esquerre, on s'ubica una caseta de peó caminer, per a ser rehabilitat i destinat a alberg i per a ús del Patronat del Santuari de la Cova Santa. [2002/X4864]
  
Mitjançant el Reial Decret 1.627/1984, d'1 d'agost, en matèria de carreteres, l'administració estatal va transferir a la Generalitat Valenciana l'immoble situat en el paratge del santuari de la Cova Santa, d'Altura, carretera CV-245, pk 27,543 marge esquerre, on s'ubica una caseta de peó caminer.
  
La caseta mencionada s'ubica en una parcel·la rústica amb forma de trapezi rectangular dins del qual hi ha una caseta de peó caminer amb una superfície construïda de 111,67 m2, un pati posterior descobert de 70,43 m2 i una caseta per a pou de 4,12 m2. Superfície de la parcel·la: 883,16 m2. Confronta: nord, amb el senyor José María i senyor Luís Clavel Clavel; sud, camí; est, carretera C-224 de Segorbe a Requena, i oest, terrenys del bisbat.
  
Consta en l'Inventari General de Béns i Drets de la Generalitat Valenciana, amb el codi A01/12/102/0021, com a bé de domini públic.
  
Consta en el cadastre amb la referència 40301050000000.
  
L'Ajuntament d'Altura ha sol·licitat, mitjançant acord plenari adoptat el dia 17 de juny de 2000, la cessió gratuïta de l'immoble assenyalat, i mitjançant ofici de 26 de febrer de 2001 que la cessió d'ús s'efectue per termini de vint-i-cinc anys.
  
Aquesta cessió té com a finalitat la rehabilitació de l'immoble per l'escola taller del municipi i la utilització de l'immoble com alberg i per a ús del Patronat del Santuari de la Cova Santa.
  
Consten en l'expedient els informes pertinents i es considera justificada la utilitat pública i l'interés social del fi per al qual es destinarà l'immoble.
  
De conformitat amb el que estableixen els articles 41 i següents de la Llei 3/1986, de 24 d'octubre, de Patrimoni de la Generalitat Valenciana, així com la disposició addicional cinquena del text legal mencionat en la redacció que en fa la Llei 8/1995, de 29 de desembre, a proposta del conseller d'Economia, Hisenda i Ocupació i amb la deliberació prèvia del Govern Valencià, en la reunió del dia 7 de maig de 2002,
  
DECRETE
  
Article 1
  
Desafectar del domini públic de la Generalitat Valenciana l'immoble situat en el paratge del Santuari de la Cova Santa, d'Altura, carretera CV-245, pk 27,43 marge esquerre, anteriorment C-224 pk 6.600, en el qual s'ubica una caseta de peó caminer.
  
Aquesta caseta s'ubica en una parcel·la rústica amb forma de trapezi rectangular dins del qual hi ha una caseta de peó caminer amb una superfície construïda de 111,67 m2, un pati posterior descobert de 70,43 m2 i una caseta per a pou de 4,12 m2. Superfície de la parcel·la: 883,16 m2. Confronta: nord, amb el senyor José María i senyor Luís Clavel Clavel; sud, camí; est, carretera C-224 de Segorbe a Requena, i oest, terrenys del bisbat.
  
Article 2
  
Declarar, als efectes de la cessió gratuïta a l'Ajuntament d'Altura, l'alienabilitat de l'immoble assenyalat en el article anterior.
  
Article 3
  
Cedir a l'Ajuntament d'Altura l'ús gratuït, per termini de 25 anys, de l'immoble descrit en el article 1 amb la finalitat, única i exclusiva, de destinar l'immoble a alberg i per a ús del Patronat del Santuari de la Cova Santa.
  
L'inici del termini de la cessió començarà des de l'adopció de l'acord plenari corresponent pel qual s'accepte la cessió en els termes que consten en el present decret.
  
Article 4
  
La cessió queda subjecta a les condicions següents:
  
- Que l'Ajuntament d'Altura accepte l'immoble en el termini de dos mesos.
  
- Que l'Ajuntament d'Altura rehabilite l'edifici de la caseta de peó caminer d'acord amb l'avantprojecte o memòria valorada que redacte l'ajuntament. Aquest avantprojecte s'haurà de presentar en la Conselleria d'Economia, Hisenda i Ocupació, dins dels sis mesos comptats des de la data de subscripció del document administratiu de cessió corresponent, i haurà de ser aprovat pels serveis tècnics de la Direcció General de Patrimoni. Les obres de rehabilitació que s'han de realitzar hauran d'estar acabades en el termini de dos anys comptats a partir de la subscripció del document de cessió referit.
  
- Que l'ajuntament cessionari destine únicament i exclusivament l'edifici a alberg i per a ús del Patronat del Santuari de la Cova Santa durant tot el termini de la cessió.
  
- Que no s'arrende ni transmeta l'immoble per cap títol a favor de un tercer.
  
- Que l'Ajuntament d'Altura mantinga i conserve l'edifici adequadament durant tot el termini de la cessió i es faça càrrec de qualssevol despeses de conservació i manteniment d'aquest, així com del pagament dels impostos que es deriven de l'immoble objecte de la cessió durant el termini establit per a aquesta.
  
- Totes les responsabilitat inherents a la construcció de qualsevol ordre, tant en el període d'edificació com en el de gaudi de la construcció, seran a compte del cessionari.
  
Article 5
  
Transcorregut el termini de 25 anys pel qual se cedeix l'immoble o deixades de complir les condicions de la cessió, l'immoble revertirà de ple dret a la Generalitat Valenciana.
  
En tot cas la reversió o resolució de la cessió no atorgarà cap dret a indemnització per a l'ajuntament cessionari.
  
Disposició final
  
La Conselleria d'Economia, Hisenda i Ocupació durà a terme els tràmits necessaris per a l'efectivitat del que disposa el present decret.
  
València, 7 de maig de 2002
  
El president de la Generalitat Valenciana,
  
EDUARDO ZAPLANA HERNÁNDEZ-SORO
  
El conseller d'Economia, Hisenda i Ocupació,